ആര്യന് ഖാന്റെ ലെന്സ് കെയ്സില് മയക്കുമരുന്ന് പ്രതികള് സാനിറ്ററി പാഡിനുള്ളിലും ലഹരിമരുന്ന് ഒളിപ്പിച്ചെന്ന് എന്സിബി മുംബൈയിലെ ആഡംബര കപ്പലില് നിന്ന് പിടിച്ചെടുത്ത ലഹരിമരുന്നിന്റെ അളവ് വെളിപ്പെടുത്തി നാര്ക്കോട്ടിക്സ് കണ്ട്രോള് ബ്യൂറോ. 13 ഗ്രാം കൊക്കെയ്നും 21 ഗ്രാം ചരസും 22 എംഡിഎംഎ ഗുളികകളും അഞ്ച് ഗ്രാം എംഡിയുമാണ് പിടിച്ചെടുത്തത്. 1.33 ലക്ഷം രൂപയുടെ ലഹരിമരുന്ന് പിടികൂടിയതായി എന്സിബി കോടതിയെ അറിയിച്ചു.ലഹരിപ്പാര്ട്ടി കേസില് അറസ്റ്റിലായ ആര്യന് ഖാന്റെ ലെന്സ് കെയ്സില് നിന്നാണ് മയക്കുമരുന്ന് കണ്ടെത്തിയതെന്ന് എന്.സി.ബി ഉദ്യോഗസ്ഥരെ ഉദ്ധരിച്ച് ഇന്ത്യ ടുഡെ റിപ്പോര്ട്ട് ചെയ്തു. കേസിലെ മറ്റു പ്രതികളുടെ സാനിറ്ററി പാഡിലും മരുന്ന് ബോക്സിലും ഒളിപ്പിച്ച നിലയില് ലഹരി വസ്തുക്കള് കണ്ടെടുത്തു. ആര്യനും സുഹൃത്തുക്കളും ലഹരിമരുന്ന് വാങ്ങിയതിനും വിറ്റതിനും തെളിവുണ്ടെന്നും എന്സിബി കോടതിയില് പറഞ്ഞു.ആര്യന് ഖാനാണ് കേസിലെ ഒന്നാം പ്രതി. ആര്യനെയും രണ്ട് സുഹൃത്തുക്കളെയും മുംബൈ കോടതി ഒരു ദിവസത്തേക്ക് നാര്ക്കോട്ടിക് കണ്ട്രോള് ബ്യൂറോയുടെ കസ്റ്റഡിയില് വിട്ടു. മണിക്കൂറുകള് നീണ്ട ചോദ്യം ചെയ്യലിന് ഒടുവിലാണ് ആര്യനടക്കം എട്ട് പേരുടെ അറസ്റ്റ് നാര്ക്കോട്ടിക് കണ്ട്രോള് ബ്യൂറോ രേഖപ്പെടുത്തിയത്.ബോളിവുഡ്, ഫാഷന്, ബിസിനസ് മേഖലകളിലെ ആളുകളുമായി മൂന്ന് ദിവസത്തെ സംഗീത യാത്രയ്ക്കായി പുറപ്പെട്ട കോര്ഡീലിയ ആഡംബര കപ്പലിലാണ് എന്സിബി സംഘം റെയ്ഡ് നടത്തിയത്. കപ്പലില് നിരോധിത മയക്കുമരുന്നുകള് ഉണ്ടെന്ന രഹസ്യ വിവരത്തിന്റെ അടിസ്ഥാനത്തിലായിരുന്നു റെയ്ഡ്. എന്സിബി സോണല് ഡയറക്ടര് സമീര് വാങ്കഡെയുടെ നേതൃത്വത്തിലുള്ള എന്സിബി ഉദ്യോഗസ്ഥര് യാത്രക്കാരുടെ വേഷത്തില് കപ്പലില് കയറുകയായിരുന്നു. കപ്പല് മുംബൈ തീരം വിട്ട് നടുക്കടലില് എത്തിയതോടെയാണ് ലഹരിപ്പാര്ട്ടി ആരംഭിച്ചത്. മുംബൈയില് നിന്ന് പുറപ്പെട്ട് അറബിക്കടലില് യാത്ര ചെയ്ത ശേഷം ഒക്ടോബര് 4ന് രാവിലെ മടങ്ങേണ്ടിയിരുന്ന കപ്പലിലെ 13 പേരാണ് പിടിയിലായത്.